open-index/open-wikipedia-markdown huggingface dataset:
לולה אינדיגו

**מרים דובלאס מוניוס** (בספרדית: **Miriam Doblas Muñoz**; נולדה ב-1 באפריל 1992) הידועה בשם הבמה, **לולה אינדיגו** (בספרדית: **Lola Índigo**), היא זמרת-יוצרת ודוגמנית ספרדייה. בשנת 2018, הוציאה את הלהיט "Ya No Quiero Ná", אשר קיבל את תואר הפלטינה המשולשת בספרד, על ידי איגוד תעשיית ההקלטות הספרדי (PROMUSICAE).

את אלבום הבכורה שלה, *[[Akelarre]]*, הוציאה אינדיגו בשנת 2019. הוא הגיע למקום הראשון במצעד האלבומים של ספרד והפך לאחד מאלבומי הבכורה המצליחים ביותר במדינה בעשור השני של המאה ה-21. בשנת 2021, לאחר שנה בה לא הוציאה אלבום, הוחלט כי אינדיגו תוציא את אלבום האולפן השני שלה, *[[La Niña]]*, שזכה להצלחה רבה. הסינגל המוביל מתוך האלבום, "Lola Bunny", זכה להצלחה רבה כאשר קיבל את תואר הפלטינה הכפולה בספרד, על מכירות של למעלה מ-80,000 עותקים במדינה.

במהלך הקריירה שלה, שיתפה פעולה עם אמניות כדוגמת איתנה, דנה פאולה, מריה בסרה, טיני, בלינדה פרגרין ואנה גרה.

## קריירה
בשנת 2019, הוציאה אינדיגו את אלבום הבכורה שלה, *[[Akelarre]]*. מתוך האלבום יצאו שלושה סינגלים שזכו להצלחה רבה: "Ya No Quiero Ná", "Mujer Bruja" ו-"Maldición". שלושתם קיבלו תארים מטעם איגוד תעשיית ההקלטות הספרדי (PROMUSICAE). בסמוך לכך, השתתפה ב-"Me Quedo" של איתנה. בהמשך שנת 2019, הוציאה את "Lola Bunny", שבהמשך תיפקד כסינגל המוביל מאלבום האולפן השני שלה. הסינגל האחרון שהוציאה באותה השנה היה "Luna" שזכה להצלחה פושרת ביחס לקודמיו.

בתחילת שנת 2020 הוציאה אינדיגו את "" ביחד עם ראו אלחנדרו ולאלו אברט. השיר זכה להצלחה כאשר קיבל את תואר הפלטינה הכפולה בספרד. בהמשך השנה, הוציאה סינגלים שונים כדוגמת: "Trendy", "Santería", "", "" ו-"La Tirita". חלקם נכללו באלבום האולפן השני שלה. בתחילת שנת 2021 הוציאה את "Calle" ולאחר מכן את "Demente". הסינגל הבא, "Spice Girls", זכה להצלחה מתונה, וכך גם "Culo". עם זאת, "La Niña de la Escuela", שיצא אחריהם, הצליח לזכות להצלחה בינלאומית וקיבל את תואר הפלטינה המשולשת בספרד. בסוף שנת 2021 הוציאה אינדיגו את "Romeo y Julieta" שנכתב בהשראת "רומיאו ויוליה" מאת ויליאם שייקספיר.

במהלך שנת 2021 הוציאה אינדיגו את אלבום האולפן השני שלה, *[[La Niña]]*. האלבום זכה להצלחה מסחרית רבה והגיע למקום הראשון במצעד האלבומים של ספרד. בתחילת 2022, הוציאה את "Tamagochi", ואחריו את "Las Solteras". הסינגל "Toy Story", הופץ כסינגל כפול ביחד עם "ABC".

## דיסקוגרפיה
### אלבומי אולפן
* 2019: *[[Akelarre]]*
* 2020: *[[La Niña]]*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות-יוצרות ספרדיות
קטגוריה:זמרות פופ
קטגוריה:רקדניות ספרדיות
קטגוריה:זוכי פרס המוזיקה של MTV אירופה
קטגוריה:פעילות למען זכויות להט"ב
קטגוריה:שופטי The Voice
קטגוריה:ספרדיות שנולדו ב-1992
קטגוריה:ספרדים שנולדו ב-1992
מנהל הרדיו והטלוויזיה הלאומי

**מנהל הרדיו והטלוויזיה הלאומי** (בסינית מפושטת: **国家广播电视总**; בכתב סיני: **國家廣播電視總局**; בראשי תיבות: **NRTA**) היא סוכנות של מחלקת הפרסום של המפלגה הקומוניסטית של סין (CCP), שמנהלת ומפקחת על חברות ממשלתיות העוסקות בתעשיות הטלוויזיה והרדיו, בין היתר שולטת על הטלוויזיה המרכזית של סין, הרדיו הלאומי של סין , והרדיו הבין-לאומי של סין.

## תפקיד בוויסות ובצנזורה של סרטים, טלוויזיה ותוכן אינטרנט
ה-NRTA מוציא הנחיות מחייבות לתוכן מדיה מדי שנה. בשנים 2011 ו-2012, הוא הגביל את מספר תוכניות הריאליטי ותוכניות הדרמה ההיסטורית, שהיו קשורים להיסטוריה של סין.

ב-30 במרץ 2009, ה-NRTA הוציא הנחיה שבה אסר להפיץ באינטרנט אלימות, פורנוגרפיה, או כל תוכן שעלול "להסית לאפליה אתנית או לערער את היציבות החברתית". יש הטוענים כי המהלך נועד לעצור מפרסום פרודיות או הערות אחרות בנושאים רגישים מבחינה פוליטית לקראת יום השנה להפגנות כיכר טיין-אן-מן ב-4 ביוני.

## הסמכה להקלטת מוזיקה
ה-NRTA מעניק דרגות הישגים על סמך מכירות אלבומים בלבד:

## קישורים חיצוניים
* 

## הערות שוליים

קטגוריה:ממשלת סין
קטגוריה:סין: תרבות
קטגוריה:הרפובליקה העממית של סין: טלקומוניקציה
סין
קרל אגלזר

**קרל אגלזר** (בגרמנית: **Karl Eglseer**; 5 ביולי 1890 – 23 ביוני 1944) היה גנרל בוורמאכט במהלך מלחמת העולם השנייה שפיקד על הקורפוס ה-18 ונהרג בהתרסקות אווירית באוסטריה.

## ביוגרפיה
### קריירה מוקדמת
אגלזר נולד בבאד אישל, אוסטריה עילית ב-5 ביולי 1890. הוא התגייס לצבא האוסטרו-הונגרי באוגוסט 1908 והצטרף לרגימנט הרגלים ה-87 (שטיריה - פרייהר פון זוקובטי), עמו לחם במלחמת העולם הראשונה. בדצמבר 1914 הוא נפל בשבי הרוסי, שם שהה עד למרץ 1918. לאחר המלחמה הצטרף לצבא האוסטרי, ומילא בו תפקידי פיקוד ומטה. בשנת 1932 הועלה לדרגת אוברסט-לויטננט, ובשנת 1935 הועלה לדרגת אוברסט. לאחר האנשלוס עם גרמניה ב-1938 הוא הצטרף לוורמאכט, וב-1 באוגוסט 1938 מונה למפקד רגימנט הרגלים ה-136 של הדיוויזיה ההררית ה-2.

### מלחמת העולם השנייה
בקיץ 1939 הוא הועלה לדרגת גנרל-מיור ומונה לראש מטה הקורפוס ה-18, עמו לחם במהלך הפלישה לפולין. ב-1 בנובמבר 1940 הוא מונה למפקד הדיוויזיה ההררית ה-4, עמה לחם במהלך המערכה בבלקן, ולאחר מכן במהלך מבצע ברברוסה כחלק מקבוצת ארמיות דרום בחזית המזרחית. ב-23 באוקטובר 1941 הוענק לו עיטור צלב האבירים של צלב הברזל על פעולותיו בקרבות. ב-1 בפברואר 1943 הוא הועלה לדרגת גנרל-לויטננט, וב-20 במרץ 1943 הוא מונה למפקד מפקד הדיוויזיה ה-714 ביוגוסלביה, אשר הפכה באפריל 1943 לדיוויזיית היגר ה-114. ב-1 בדצמבר 1943 הוא מונה למפקד הקורפוס ההררי ה-18 בגזרה הצפונית של החזית המזרחית, וב-1 במרץ 1944 הוא הועלה לדרגת גנרל הכוחות ההרריים.

ב-23 ביוני 1944 התרסק המטוס שהוביל את אגלזר, יחד עם הגנרלים דיטל, פון ויקדה ורוסי, באזור שטיריה באוסטריה. לא היו ניצולים.

## לקריאה נוספת

* 
* 
* 


## קישורים חיצוניים
* קרל אגלזר באתר lexikon-der-wehrmacht 

## הערות שוליים

קטגוריה:גנרלים בוורמאכט
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:אנשי צבא אוסטרו-הונגרים במלחמת העולם הראשונה
קטגוריה:גרמנים שנולדו ב-1890
קטגוריה:גרמנים שנפטרו ב-1944
קמפיין פוליטי

230px|ממוזער|דוד בן-גוריון נואם בעצרת בחירות, 15 ביולי 1951
**קמפיין פוליטי** הוא מאמץ מאורגן שמטרתו להשפיע על תהליך קבלת ההחלטות של קבוצת אנשים מסוימת - לרוב במסגרת מערכות בחירות דמוקרטיות בהן נבחרים נציגים או אשר בהם מוכרעים משאלי עם. במסגרת הקמפיינים הפוליטיים מושקעים משאבים רבים בתעמולת בחירות - פרסומות המוצגות בשלטי רחוב, באינטרנט, בטלוויזיה, וברדיו אשר מנסות לשכנע את הציבור לתמוך במועמד, מפלגה או מדיניות מסוימת. בנוסף, האנשים שמעורבים במסגרת הקמפיינים הפוליטיים נוטים לנאום בפני קהל בעצרות ולהופיע בתקשורת לעיתים רבות במטרה להשיג תמיכה נרחבת בציבור.

האסטרטגיות השונות אשר מיושמות בקמפיינים הפוליטיים הושפעו רבות לאורך השנים מטכנולוגיות חדשות, כמו למשל המצאת הדפוס, אשר אפשר ייצור המוני של תכנים אותם ניתן להפיץ בציבור, וכמו גם בעקבות פיתוח הרדיו, הטלוויזיה והאינטרנט אשר מאפשרים למועמדים להגיע לקהלים עצומים בצורה יעילה במיוחד.

## ראו גם
* גיוס קולות
* הבטחת בחירות
* בחירות מקדימות

## קישורים חיצוניים

קטגוריה:פוליטיקה
ג'ו לוק

**ג'וזף ויליאם לוֹק** (באנגלית: **Joseph William Locke**; נולד ב-24 בספטמבר 2003) הוא שחקן בריטי יליד האי מאן. ידוע בתפקידו כצ'ארלי ספרינג בסדרת הטלוויזיה "עוצר נשימה" המשודרת בנטפליקס.

## ביוגרפיה
לוק נולד בדאגלס, האי מאן. הוא למד בתיכון באלקרמין. הוא השתתף בהפקות התיאטרון הלאומי בשנת 2020 וכן בהפקות בתיאטרון Gaiety באי מאן ועם קבוצת הנוער של מרכז קנזינגטון לאמנות. לוק הוא הומוסקסואל.

## קריירה
באפריל 2021 פורסם כי לוק לוהק לתפקיד ראשי, לצד קיט קונור, בסדרת הטלוויזיה "עוצר נשימה" בהפקת נטפליקס. הסדרה היא עיבוד לרומן הגרפי באותו השם מאת אליס אוזמן. הוא נבחר מתוך כ־10,000 שחקנים פוטנציאליים אחרים שהיו מועמדים לתפקיד. בעוד לוק היה בן 17 בזמן הצילומים, הוא מגלם תלמיד בן 15 בבית ספר תיכון לבנים אנגלי.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:שחקנים להט"בים בריטים
קטגוריה:שחקנים הומוסקסואלים
קטגוריה:בריטים שנולדו ב-2003
אצברית ממאירה

**אצברית ממאירה** (שם מדעי: *Dactylopius opuntiae*) היא חרק ממשפחת Dactylopiidae, השייכת לעל-המשפחה כנימות מגן.

## מאפיינים
הביצה בוקעת כשעה מההטלה והזחל עובר שני מחזורי התפתחות (נימפות) שמשכם הכולל כ-16 ימים; הזכרים עוברים גם שלב גולם הנמשך כשמונה ימים. בסך הכול הזמן מההטלה לבגרות מינית הוא כ-16 ימים לנקבות ו-24 ימים לזכרים. בתנאי שפע מזון פוריות הנקבה היא כ-550 צאצאים.

הכנימה מופצת בסיוע ציפורים כאשר היא נצמדת לרגליהן וכך מגיעה בעזרתן לאזורים נרחבים.

בשנת 2013 זוהתה האצברית על שיחי צבר בצפון הארץ.  בישראל האצברית היא מין פולש שייתכן שהגיע על קקטוס מיובא.

כיום נעשים ניסיונות לטפל בנזקי הכנימה על ידי הדברה ביולוגית באמצעות חיפושית טורפת בשם מושית.  
ממוזער|משוכת צבר פגועה באצברית

## קישורים חיצוניים

* את הצְבָרים לא יכניעו – הדברה ביולוגית בעזרת הכנימה אצברית ממאירה

## הערות שוליים

קטגוריה:בעלי חיים שתוארו ב-1929
קטגוריה:טקסונים שתוארו בידי תאודור דרו אליסון קוקרל
קטגוריה:פשפשאים
קטגוריה:מקסיקו: חרקים
2step

**2step** הוא שיר של הזמר-יוצר הבריטי אד שירן, מתוך אלבום האולפן החמישי שלו, *[[= (אלבום של אד שירן)|=]]*. השיר נכתב על ידי שירן, דייוויד הודג'ס, לואי בל ואנדרו ואט, והופק על ידי שני האחרונים. ב-22 באפריל 2022 יצא הרמיקס לשיר, בהשתתפות הראפר האמריקאי ליל בייבי, כסינגל החמישי של האלבום. הוא נשלח לרדיו מוזיקה עכשווית למבוגרים בארצות הברית ב-25 באפריל 2022.

## רקע והוצאה
שירן אמר כי כתב את השיר מנקודת הביטחון הנמוכה ביותר שלו, "כל שיר שעשיתי, הייתי שולח ומקבל תגובה פושרת. נכנסתי לאולפן ופשוט כתבתי על כך שיש לי חוסר ביטחון עצמי".

ב-19 באוגוסט 2021 הכריז שירן על אלבום האולפן החמישי שלו, *[[= (אלבום של אד שירן)|=]]*, בו נכלל השיר כרצועה התשיעית. ב-29 באוקטובר 2021 יצא "2step" לאור ביחד עם שאר רצועות האלבום.

## וידאו קליפ
קליפ המילים לשיר הועלה לערוץ היוטיוב של שירן ב-29 באוקטובר 2021, יחד עם שאר הקליפים של השירים האחרים באלבום. הווידאו קליפ הרשמי לשיר צולם בקייב, אוקראינה, וכולל הופעת אורח של ליל בייבי.

## קרדיטים
* אד שירן – שירה, גיטרה, הפקה, כתיבה
* דייוויד הודג'ס – הפקה, כתיבה
* לואי בל – תופים, קלידים, הפקה, תכנות
* אנדרו ואט – גיטרה, קלידים, הפקה, תכנות
* סטיוארט הוקס – מאסטרינג
* מארק "ספייק" סטנט – מיקסינג
* פול למאלפה – הנדסה

## מיקומי שיא

## היסטוריית הוצאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירי ליל בייבי
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי דייוויד הודג'ס
קטגוריה:שירים שנכתבו על ידי לואי בל
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
פינוי מוקשים

ממוזער|320px| חיילים דרום קוריאנים מחפשים מוקשים בעיראק
**פינוי מוקשים** הוא תהליך של סילוק מוקשים מאזור מסוים (פינוי מוקשים ימיים קרוי גם **שליית מוקשים**). במהלך מבצעים צבאיים, המטרה היא לפנות במהירות המרבית את המוקשים שהונחו לאורך נתיב מסוים בו יעברו הכוחות הצבאיים, כאשר לעיתים קרובות פינוי המוקשים מבוצע באמצעות פתרונות כמו מגוב וגלי הדף. לעומת זאת, המטרה של "פינוי מוקשים הומניטרי" היא הסרת כל המוקשים עד עומק מסוים על מנת להפוך שטח מסוים לבטוח לשימוש של אוכלוסייה אנושית. כלבים, אשר מאומנים במיוחד לשם כך, משמשים גם כן במטרה לצמצם את החיפוש ולוודא שהאזור פונה לחלוטין ממוקשים. התקנים מכניים כגון כנפיים ומחפרים משמשים לעיתים רבות גם כן לצורך פינוי מוקשים.

לאורך השנים נבדקו מגוון רב של שיטות לאיתור מוקשים. השיטות הללו כוללות בין היתר שיטות אלקטרומגנטיות, שאחת מהן (מכ"ם חודר קרקע) מופעלת במקביל לשימוש בגלאי מתכות. שיטות אקוסטיות יכולות לחוש את החלל שנוצר על ידי המארזים של המוקשים. לאורך השנים פותחו גם חיישנים מיוחדים שמסוגלים לזהות דליפת אדים ממוקשים. בעלי חיים כמו חולדות ונמיות מסוגלות לנוע בבטחה מעל לשדות מוקשים ולזהות מוקשים.

איתור ופינוי מוקשים היא פעילות מסוכנת וציוד מגן אישי אינו מסוגל להגן מפני כל סוגי המוקשים. לאחר שמאתרים מוקשים בדרך כלל מנטרלים אותם או מפוצצים אותם באמצעות חומרי נפץ אחרים, אף על פי שבמקרים מסוימים ניתן גם להשמיד את המוקשים מבלי לגרום למוקשים להתפוצץ, באמצעות כימיקלים או באמצעות חום קיצוני.

## גלריית תמונות

Defense.gov_News_Photo_110721-A-DK678-581_-_A_U.S._Army_soldier_throws_a_grappling_hook_to_clear_a_potential_mine_field_before_advancing_during_a_field_training_exercise_at_Fort_Bragg_N.C..jpg|חייל אמריקאי מבצע פינוי מוקשים
The_British_Army_in_Normandy_1944_B7342.jpg|חבלני הצבא הבריטי מפנים מוקשים בנורמנדי (1944)
A_dog's_life,_Mine_dogs_train_to_save_lives_130108-A-GH622-091.jpg|כלב אשר אולף לזהות מוקשים (שדה התעופה באגרם, אפגניסטן)
קובץ:D9-Magov-Ratzif.jpg|פינוי מוקשים בבקעת הירדן באמצעות דחפור די-9 בשירות צה"ל המצויד במגוב רציף


## ראו גם
* הרשות לפינוי מוקשים

## קישורים חיצוניים

קטגוריה:מוקשים
לשיר (זיכיון)

**לשיר** (באנגלית: **Sing**) הוא זיכיון בידור אמריקאי של אילומיניישן הפקות. הזיכיון כולל שני סרטים באורך מלא, חמישה סרטים קצרים וסחורת מרצ'נדייזינג גדולה נלוות.

הסרט הראשון, "לשיר", יצא לאקרנים ב-21 בדצמבר 2016 וקיבל ביקורות חיוביות מהמבקרים. הסרט השני, "לשיר 2", יצא לאקרנים ב-22 בדצמבר 2021 בארצות הברית וקיבל גם ביקורות חיוביות מהמבקרים. שני הסרטים ביחד גרפו עד כה 1.035 מיליארד דולר.

## סרטי הזיכיון
### לשיר (2016)

העלילה מתרחשת בעולם המאוכלס בידי חיות אנושיות, שם אולם תיאטרון מפורסם של קואלה בשם באסטר מון (מתיו מקונוהיי) עומד להסגר בגלל קשיים כלכליים אליהם הוא נקלע, לפיכך באסטר יוצא במסע במטרה להצילו באמצעות קיום תחרות כישרונות מוזיקליים נושאת פרס. העלילה מתמקדת בחמשת הפיינליסטים: חזירה בשם רוזיטה (ריס ויתרספון), עכבר בשם מייק (סת' מקפרלן), דורבנית בשם אש (סקרלט ג'והנסון), פילה בשם מינה (טורי קלי) וגורילה בשם ג'וני (טארון אגרטון).

### לשיר 2 (2021)

עלילת הסרט מספרת על באסטר מון וחבריו השחקנים מהסרט הקודם אשר מנסים לקדם מופע חדש באולם "מגדלי הקריסטל" בעיר רדשור, המהווה מוקד של תעשיית הבידור. משאין להם קשרים, הוא וחבריו מתגנבים למשרדיו של הזאב, איל ההון המרושע והאמרגן ג'ימי קריסטל, המפיק מופע חדש. החבורה הוגה רעיון להביא את האריה כוכב הרוק האגדי קליי קאלוויי למופע שאת מתכונתו הם מציעים לקריסטל, קריסטל הסכים שאם תוך 3 שבועות לא יהיה מופע הוא יהרוג את מון. בעזרתה של הדורבנית אש נשלח מון למצוא את קליי המבודד ולשכנע אותו לחזור לבמה.

## סרטים קצרים
### גונתר השמרטף (2017)
**גונתר השמרטף** הוא סרטון אנימציה קצר בו העלילה מתמקדת סביב גונתר כשהוא שומר על החזירונים של נורמן ורוזיטה. נכלל ב-DVD של הסרט לשיר.

### אהבה ממבט ראשון (2017)
**אהבה ממבט ראשון** הוא סרטון האנימציה הקצר השני שמתמקד במיס קרולי אשר מנסה למצוא אהבה באמצעות אתר הכרויות שג'וני המליץ לה. נכלל ב-DVD של הסרט לשיר.

### מאמן החיים של אדי (2017)
**מאמן החיים של אדי** הוא סרטון אנימציה קצר שלישי המתמקד באדי נודלמן אשר קיבל מאמן אישי דיגיטלי ונכנס לסמינר כדי עזור לאמו או שיסולק מהבית. נכלל ב-DVD של הסרט לשיר.

### לעיניו של גונתר בלבד (2022)
**לעיניו של גונתר בלבד** הוא סרטון אנימציה קצר רביעי המתמקד בג'וני וגונתר אשר צפו במופע של מהפנט בעיר רדשור, כאשר הקוסם הפנט את גונתר הוא חשב שהוא סוכן חשאי. נכלל ב-DVD של הסרט לשיר 2.

### אטרקציה חייתית (2022)
**אטרקציה חייתית** הוא סרטון אנימציה אשר מתמקד בדאריוס אשר מנסה להצטלם לפרסומת חדשה. נכלל ב-DVD של הסרט לשיר 2.

## הכנסות הזיכיון

## ביקורות

## צוות הפקה

## ראו גם
* אילומיניישן הפקות

## קישורים חיצוניים
* 

## הערות שוליים

קטגוריה:סדרות סרטי אנימציה
קטגוריה:סרטים באנגלית
קטגוריה:זיכיונות: סרטים וסדרות
שלמה פרידמן

הרב **שלמה פרידמן** (20 באפריל 1894 – 29 באוקטובר 1958) היה האדמו"ר הרביעי מצ'ורטקוב, מרכז פעילותו היה בתל אביב.

## קורות חייו
הרב שלמה פרידמן נולד בי"ד בניסן ה'תרנ"ד בעיירה צ'ורטקוב לרבי נחום מרדכי פרידמן ולחווה לאה, בתו של רבי שלמה פרידמן (בן הרב אברהם יעקב פרידמן (הראשון) מסדיגורה). ביוני 1914 נישא לבת דודו רחל, בתו של רבי ישראל פרידמן מסדיגורה. התחנך אצל סבו האדמו"ר מסדיגורה שהעריכו מאוד.

לאחר פטירת אביו בשנת ה'תש"ו (1946) הסכים בחוסר רצון לשמש כאדמו"ר מצ'ורטקוב בתל אביב וקבע את מושבו ברחוב אחד העם. הנהגתו של הרב פרידמן הייתה בצנעה ולא הרבה בביקור חסידיו ואף סירב לנסוע לארצות הברית לבקרם. היה ידוע כבעל חסד שחילק את מרבית כספו לצדקה, וכן היה ממייסדי החינוך העצמאי. היה חולה רוב ימיו ובשלוש שנותיו האחרונות היה חולה בסרטן בצורה קשה. נפטר בט"ו בחשון ה'תשי"ט ונטמן בחלקת אדמו"רי רוז'ין בבית הקברות נחלת יצחק. לאחר פטירתו חסידי צ'ורטקוב ביקשו מדודו, הרב צבי אריה טברסקי לשמש כאדמו"ר מצ'ורטקוב.

הרב פרידמן נהג לומר דברי תורה בהזדמנויות רבות ולאחר פטירתו התגלה כי הוא כתב אותם לעצמו ושמר בביתו. דברי התורה יצאו לאור בספר "דברי שלמה" בירושלים בשנת ה'תשכ"א (1961) על ידי אחד מחסידיו, הרב דוד משה שפיגל, שכיהן שנים רבות כגבאי בית המדרש טשורטקוב בשכונת מאה שערים בירושלים.

## צאצאיו
לרב פרידמן היו שני ילדים:
* אברהם יעקב פרידמן - נפטר בגיל 3 בי"ח באייר תרפ"ו ונטמן בווינה.
* ציפורה פיגא - נישאה לחיים נהוראי ולהם בת אחת, רות כ"ץ.

## לקריאת נוספת
* מאיר וונדר, **[[אנציקלופדיה לחכמי גליציה]]** כרך ד', עמ' 231.
* ישראל שפיגל, **על הצדיקים ועל החסידים**, כרך א', עמ' 255.

## הערות שוליים

קטגוריה:אדמו"רי צ'ורטקוב
קטגוריה:תל אביב-יפו: אדמו"רים
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1894
קטגוריה:ישראלים שנפטרו ב-1958
HD1 (גלקסיה)

**HD1** היא גלקסיה המוסחת לאדום אשר נכון לאפריל 2022 נחשבת לגלקסיה הידועה הרחוקה ביותר שנצפתה ביקום הנראה. הגלקסיה נוצרה כ-330 מיליון שנה לאחר המפץ הגדול ונמצאת במרחק הנצפה של כ-13.5 מיליארד שנות אור מאיתנו. עם זאת, עקב התפשטות היקום, מרחקה הנוכחי מאיתנו הוא כ-33.288 מיליארד שנות אור בקירוב.

## גילוי
הגלקסיה המוסחת לאדום התגלתה בקבוצת הכוכבים סקסטנט, ויחד איתה נצפתה גלקסיה נוספת המוסחת לאדום גם היא, בשם HD2 בקבוצת קבוצת הכוכבים לווייתן. הפרסום אודות גילויין של שתי הגלקסיות פורסם ב-7 באפריל 2022, על ידי אסטרונומים מאוניברסיטת טוקיו.

## מאפיינים פיזיקליים
HD1 היא הגלקסיה הקדומה והרחוקה ביותר שהתגלתה עד היום ביקום הנצפה בעלת ספקטרוסקופיה של הסחה לאדום של z=13.27, כלומר האור שיצא מהגלקסיה לפני 13.5 מיליארד שנים בדרכו לכדור הארץ אך בשל התפשטות היקום מרחקה הנוכחי מכדור הארץ הוא כ-33.288 מיליארד שנות אור בקירוב. הגלקסיה נצפתה כפי שהייתה כ-330 מיליון שנים בלבד לאחר המפץ הגדול, דבר ההופך אותה לעתיקה ביותר שנצפתה על ידי האסטרונומים אי פעם. גלקסיה נוספת, **HD2**, נצפתה במרחק דומה אליה.

בהירותה יוצאת הדופן של גלקסיית HD1 העלתה מספר שאלות בעת גילויה, העובדה שהגלקסיה זוהרת באור אולטרה-סגול באופן בהיר בהרבה בהשוואה לגלקסיות אחרות במרחק דומה (בעלות היסט לאדום דומה). סברה אחת שהועלתה היא שהגלקסיה היא גלקסיה מסוג לימן-בריק , או שמדובר בגלקסיה היוצרת כוכבים בשיעור ניכר יחסית לגודלה ולגילה בהשוואה לגקסיות אחרות שנצפו. סברה נוספת היא שהגלקסיה מכילה אוכלוסייה גדולה של כוכבים "ברמה 3" שהרבה יותר מסיביים ובהירים מכוכבים בני זמננו. אפשרות נוספת היא שכלל לא מדובר בגלקסיה, כי אם בקוואזר הנמצא בקשר-גומלין כבידתי עם חור שחור על-מסיבי. האפשרות הזו מעלה את האפשרות שניתן יהיה לחקור את תהליך היווצרות חורים שחורים על-מאסיביים בשלבים הראשונים של היווצרות היקום. ייתכן כי טלסקופ החלל ג'יימס וב יגלה את הפתרון לשאלת הבהירות בשל יכולתו לצפות רחוק יותר לתוך היקום.

הגלקסיה הרחוקה ביותר שהייתה ידועה למדע טרם גילויה של HD1 ,GN-z11 שמה והיא נתגלתה ב-2015 ובעלת הסחה לאדום של 11, ולכן משוער כי היא נוצרה 420 מיליון שנים לאחר המפץ הגדול.

## מחקר עתידי
לדברי מגלי HD1 ו-HD2, "אם יאושרו ספקטרוסקופית, שני המקורות הללו [כלומר, HD1 ו-HD2] ייצגו מעבדה יוצאת דופן לחקר היקום בהסחות לאדום שלא היו נגישות בעבר."
החוקרים מצפים לבירור נוסף של העצמים האסטרונומיים, כולל זיהוי טוב יותר של העצמים כגלקסיות, או, אולי כקוואזרים או חורים שחורים, כאשר הם נבדקים בקפידה על ידי טלסקופ החלל ג'יימס וב, טלסקופ החלל ננסי גרייס רומן ומשימות החלל GREX-PLUS.
בדיקה מדוקדקת של נתוני הגלקסיה יכולה להעיד על האפשרות להיווצרותם של כוכבי דור שלישי. זאת, בשל גילה המבוגר של הגלקסיה. בנוסף, החוקרים טוענים שהשימוש בטלסקופי החלל החדשים יוכלו לעזור לגלות מעל 10,000 גלקסיות בתקופה מוקדמת זו של היקום.
500px|ממוזער|מרכז|איור המראה את מיקומן של הגלקסיות הרחוקות ביותר (כפונקציה של הזמן) נכון לאפריל 2022

## קישורים חיצוניים
* 

## הערות שוליים

קטגוריה:גלקסיות
קטגוריה:קבוצת הכוכבים לווייתן
קטגוריה:קבוצת הכוכבים סקסטנט
צלב הגבורה

ממוזער|280x280 פיקסלים|עיטור צלב הגבורה המקורי מ-1920
**צלב הגבורה** (בפולנית: **Krzyż Walecznych**) הוא עיטור צבאי פולני המוענק עבור "מעשי גבורה ואומץ לב בשדה הקרב". הוא מוענק בדרך כלל לקצינים, למש"קים או לחיילים פשוטים, ובמקרים נדירים לאזרחים המשתתפים בלחימה. הוא הוצג לראשונה על ידי מועצת ההגנה הלאומית ב-11 באוגוסט 1920. ניתן להעניק את העיטור לאותו אדם עד ארבע פעמים. העיטור ניתן רק בזמן מלחמה ועד חמש שנים לאחר סיומה.

## היסטוריה
ממוזער|427x427 פיקסלים|עיטור צלב הגבורה מ-1944

### המלחמה הפולנית-סובייטית
העיטור נוסד בשנת 1920 בעיצומה של המלחמה הפולנית-סובייטית, זמן קצר לפני שיאה בקרב על ורשה. בתחילה העיטור הוענק באופן אישי על ידי המפקד העליון של הצבא הפולני. בהמשך נוספה האפשרות להאציל את הענקת המדליה למפקדי חזית ואוגדות. עד 29 במאי 1923, הוענק צלב הגבורה עבור המלחמה הפולנית-סובייטית, לכ-60,000 חיילים.

מלבד אלה שהשתתפו במלחמה הפולנית-סובייטית, העיטור הוענק רטרואקטיבית גם לחלק מהחיילים של הלגיון הפולני , של יחידות צבאיות במלחמת העולם הראשונה, למורדים בשלזיה עילית שהייתה חלק מרפובליקת ויימאר, לחיילים במרד בפולין גדול ב-1918–1919 , ולחברי הארגון הצבאי הפולני , שהוקם בזמן מלחמת העולם הראשונה על ידי יוזף פילסודסקי. העיטור הוענק גם לוותיקי מרד ינואר 1863 ולעיר פּלוצק.

עיטור הגבורה היה העיטור הצבאי הפולני היחידי שהוענק גם לזרים בין השנים 1921–1923. הוא הוענק למספר רב של צרפתים, ביניהם רמון פואנקרה, ז'ורז' קלמנסו, פרדיננד פוש ופיליפ פטן.

### מלחמת העולם השנייה
בינואר 1941 הוציא המפקד העליון הפולני, ולדיסלב סיקורסקי צו המחזיר את צלב הגבורה. בהכרזת נשיא פולין מ-20 בספטמבר צוין כי ניתן להעניק את העיטור ארבע פעמים ללא קשר למספר הפעמים שאותו אדם קיבל את העיטור בשנים 1918–1921. על כן היו אנשים שקיבלו את העיטור שמונה פעמים, ביניהם סטפן רובצקי והגנרל ולדיסלב אנדרס. אף על פי שרשמית הדבר לא היה אפשרי, הוענק העיטור חמש פעמים ללוחמת וסוכנת SOE אלזבייטה זבצקה  על פעולותיה בזמן מלחמת העולם השנייה, ויאן מזורקייביץ'  שהיה קצין במרד ורשה קיבל אותו 11 פעמים.

### בשנים 1943–1989
בשנת 1943, לאחר קרב לנינו, העניק הגנרל זיגמונט ברלינג, מפקד הדיוויזיה הפולנית הראשונה, שנתמכה על ידי ברית המועצות, את צלב הגבורה למספר חיילים. המדליה עצמה אושרה כעיטור צבאי בהוראת מועצת ההגנה הלאומית ב-22 בדצמבר 1944.

קרוב ל-30,000 עיטורים הוענקו עד 1950, ובסך הכל בתקופת הרפובליקה העממית הפולנית הוענקו כ-40,000 עיטורים.

## עיצוב הפסים על העיטור

## קישורים חיצוניים

## הערות שוליים

קטגוריה:מקבלי עיטורים צבאיים
*
קטגוריה:פולין: צבא וביטחון
הגבורה
אזור 9 (מילאנו)

**אזור 9 במילאנו** (באיטלקית: **Zona 9 di Milano**) הוא אזור הממוקם במרכז העיר מילאנו שבאיטליה אשר מהווה את מרכז העסקים העיקרי של העיר מילאנו. אזור 9 הוא אחת מתשע החטיבות המנהליות של העיר מילאנו.

באזור זה ממוקמות שתיים מתחנות הרכבת המרכזיות בעיר - "מילאנו סנטראל" ו"פורטה גריבלדי", כמו גם גורדי שחקים רבים המרכיבים את קו הרקיע המודרני של העיר ואשר בהם נמצאים משרדי המטה של התאגידים העיקריים שפועלים ממילאנו כיום.

אזור 9 משתרע על פני 21.12 קמ"ר והוא מנה כ-181,598 תושבים נכון לשנת 2013.

האזור מהווה גם יעד תיירותי מרכזי בשל המבנים ההיסטוריים, מוסדות התרבות ואפשרויות האוכל והבילוי המגוונות שבו.

## אתרים בולטים
* המוזיאון למדעי הטבע
* אתר הנצחת השואה במילאנו
* פארק ספריית העצים בפורטה נובה
* אנדרטת השואה

## גלריית תמונות

DSC01704_Scheletri_dinosauri_-_Museo_di_storia_naturale,_Milano_-_Foto_di_G._Dall'Orto_-_20-12-2006.jpg|המוזיאון למדעי הטבע
8306MilanoViaVittorPisani.JPG|תחנת הרכבת המרכזית של מילאנו
Parco_Biblioteca_degli_alberi.jpg|פארק ספריית העצים בפורטה נובה


## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מילאנו
קטגוריה:איטליה: רבעים
נאפולי באסקט

**נאפולי באסקט** (באיטלקית: **Napoli Basket**) היא קבוצת כדורסל איטלקית מהעיר נאפולי המשחק בליגת העל האיטלקית בכדורסל. המועדון החליף את ס.ס. נאפולי שפורקה ב-2009.

## היסטוריה
באוגוסט 2016, לאחר קריסתה הכלכלית ופירוקה של ס.ס נאפולי, הקים צ'ירו רוגיירו קבוצה חדשה בשם "Cuore Napoli Basket". הקבוצה החלה את דרכה בסרייה ב', הליגה האיטלקית השלישית. באותה עונה הצליחה נאפולי לעלות לסרייה א'2 לאחר שסיימה ראשונה בבית ג' של העונה הסדירה וניצחה את ברגמו בגמר הפלייאוף. באותה עונה זכתה נאפולי גם בגביע ה-LNP הראשון שלה.

בתום עונת 2017/18 ירדה הקבוצה בחזרה לסרייה ב' לאחר שהפסידה בפלייאאוט לרוזטו שארקס. בתום העונה עברה ההנהלה ליזמים הנפוליטניים פדריקו גרסי ופרנצ'סקו טבאסי והמועדון שינה את שמו לנאפולי באסקט. ב-2018/19 סיימה נאפולי את העונה הסדירה במקום ה-6 בבית ד', אך הפסידה בחצי הגמר לפלקנסטרו פלסטרינה.

ביוני 2019 הודיע המועדון כי רכש את הזכויות של לניאנו באסקט נייטס והשיג את הזכות להשתתף בעונת 2019/20 בסרייה א'2. נאפולי סיימה את העונה הסדירה במקום ה-8 ועלתה לשלב השני, אך זה לא שוחק בעקבות מגפת הקורונה באיטליה. בעונת 2020/21 זכתה הקבוצה בגביע ה-LNP השני שלה, כשניצחה בגמר את אודינה 80–69. ב-27 ביוני 2021, בעקבות הניצחון בגמר הפלייאוף מול אודינה, עלתה נאפולי לסרייה א'.

בעונתה הראשונה בליגה, תחת המאמן מאוריציו בוסקאליה, סיימה הקבוצה במקום ה-14 ולא העפילה לפלייאוף, וגם בעונה הבאה הכזיבה וסיימה במקום ה-12. בעונת 2023/24 זכתה נאפולי לראשונה בתולדותיה ב לאחר ניצחונות על ברשה, פלקנסטרו רג'אנה ואולימפיה מילאנו.

## תארים והישגים
;הגביע האיטלקי בכדורסל
***זכייה (1)**: 2024

## שחקנים בולטים
*  ג'ייסון ריץ'
*  ג'רמי פארגו
*  ג'אקורי ויליאמס
*  ארטוראס גודאיטיס
*  מייקל סוקולובסקי
*  טיילר אניס

## קישורים חיצוניים

## הערות שוליים

קטגוריה:נאפולי: ספורט
קטגוריה:איטליה: כדורסל
קטגוריה:קבוצות כדורסל איטלקיות
מתרוקן

**מתרוקן** (בצ'כית: **Vratné lahve**, כלומר "בקבוקים להחזרה") הוא סרט משנת 2007 מסוגת קומדיה שבוים על ידי הבמאי יאן סבייראק  ונכתב על ידי אביו זדנייק סבייראק , שגם מככב בסרט. הסרט יצא לאקרנים בצ'כיה במרץ 2007.

## עלילה
יוזף טקאלון (בצ'כית: Josef Tkaloun) הוא מורה בגיל העמידה בתיכון בפראג אשר אינו יכול לשלוט בכעסיו כשתלמידיו מתנהגים באופן לא ראוי בשיעור ספרות. הוא עוזב את עבודתו, ולמרות אשתו שדוחקת בו לפרוש, הוא הופך לשליח אופניים. לאחר שעבר תאונה, הוא עדיין מסרב להישאר בבית ולוקח עבודה בסופרמרקט המקומי בז'יז'קוב . הוא עובד מאחורי דלפק וממחזר בקבוקי בירה מזכוכית. שם הוא מתחיל לפלרטט עם הלקוחות ולשדך חברות גם לחבר ותיק וגם לעמית לעבודה שאיתו הוא עובד. הפלירטוטים שלו (והחלומות הטעונים מינית) כמעט מכניסים אותו לצרות עם אשתו, אז הוא מחליט להצית מחדש את התשוקה בנישואיו על ידי חגיגת יום הנישואין שלו עם טיול בכדור פורח. הטיול המפחיד בכדור הפורח, שמסתיים בהתרסקות, מחייה את מערכת היחסים.

## משתתפים
* זדנייק סבייראק (Zdeněk Svěrák) בתור יוזף טקאלון (Josef Tkaloun).
* טטיאנה וילהלמובה (Tatiana Vilhelmová) בתור הלנקה (Helenka), ביתו של יוזף
* דניאלה קולאז'ובה (Daniela Kolářová) בתור אלישקה טקאלונובה (Eliška Tkalounová)
* ייז'י מאכאצ'ק (Jiří Macháček) בתור לאנדה (Landa)
* פבל לנדובסקי (Pavel Landovský) בתור ז'זאץ' (Řezáč)

## מהדורת DVD
מהדורת ה-DVD של הסרט יצאה באוקטובר 2007. המהדורה כוללת סצנות שירדו בעריכה וסטוריבורד של הסרט.

## קישורים חיצוניים

## הערות שוליים

קטגוריה:סרטי 2007
קטגוריה:סרטים צ'כים
קטגוריה:סרטי יאן סבייראק
קטגוריה:זקנה בקולנוע
קטגוריה:סרטים על חינוך והוראה
רופא מגפה

[ממוזער|279x279 פיקסלים|[תחריט מנחושת של רופא מגפות ברומא של המאה ה-17, 1656 בקירוב.]]
**רופא מגפה** (באנגלית: **Plague doctor**) היה רופא שטיפל בקורבנות המוות השחור (1347–1351) בעת הפצה של דבר הבלוטות (אחת משלוש תת-הצורות של דבר השכיחות באדם). רופאים אלו נשכרו בערים שונות כדי לטפל בחולים נגועים ללא קשר להכנסתם, במיוחד עניים שלא יכלו להרשות לעצמם לשלם עבור טיפולים רפואיים.

לרופאי המגפה היה מוניטין שנוי במחלוקת, כאשר חלק מהאזרחים ראו בנוכחותם אזהרה לעזוב אזור מסוים. חלק מרופאי המגפה גבו מהמטופלים ובני משפחותיהם תשלום נוסף עבור טיפולים מיוחדים או תרופות שווא. במקרים רבים היו אלו מתנדבים, רופאים מדרגה שנייה או רופאים צעירים שרק מתחילים קריירה. רופאי מגפה כמעט שלא ריפאו חולים, אלא העלו את שיעורי ההדבקה והתמותה.

בצרפת ובהולנד, רופאי מגפה לעיתים קרובות לא היו בעלי ניסיון רפואי ונקראו "אמפיריה"; כלומר, אלו פעלו לפי התחושות שלהם ברגע הטיפול בחולה. רופאי מגפה היו ידועים בתור "רופאי מגפה עירוניים או קהילתיים", בעוד "רופאים כלליים" היו רופאים נפרדים, ושניהם היו עשויים להיות באותה עיר או עיירה אירופית באותו הזמן.

## תחפושת
כמה רופאי המגפה לבשו תחפושת מיוחדת המורכבת ממעיל עליון עד הקרסול ומסכת פנים דמוית ציפור בצורת מקור, שלעיתים קרובות הייתה מלאה בחומרים מתוקים או בעלים עם ריח חזק (בדרך כלל לבנדר), יחד עם כפפות, מגפיים, כובע רחב שוליים ובגדים נוספים. עם זאת, התחפושת לא נלבשה על ידי כל הרופאים מימי הביניים ומהעת המודרנית המוקדמת.

למסכה האופיינית היו פתחים לעיניים ומקור מעוגל בצורת מקור של ציפור עם רצועות שהחזיקו את המקור מול אפו של הרופא. למסכה היו שני חורים קטנים באף והיא הייתה מעין מכונת הנשמה שהכילה פריטים ארומטיים. המקור היה יכול להכיל פרחים מיובשים (כמו ורדים וציפורנים), עשבי תיבול (כמו לבנדר ונענע), קמפור או ספוג חומץ, וכן גרגרי ערער, ענבר אפור, ציפורן, לבורנום, מור וסטארקס. מטרת המסכה הייתה להרחיק ריחות רעים, הידועים בשם מיאזמה, שנחשבו כגורם העיקרי למחלה. הרופאים האמינו שהצמחים יתמודדו עם הריחות ה"רעים" של המגפה ואף יוכלו למנוע הדבקה נוספת שלה.

## רופאי מגפה בולטים
* העיר האיטלקית פאביה, בשנת 1479, נעזרה בג'ובאני דה ונטורה כרופא מגפה קהילתי.
* הרופא האירי, נייל או גלקיין (–1653) זכה לכבוד רב בספרד, בצרפת ובאיטליה על "אומץ ליבו" בטיפול באנשים רבים בעת התפרצות המגפה.
* האנטומאי הצרפתי אמברואז פרה והאלכימאי השווייצרי פאראצלסוס היו גם רופאי מגפות מפורסמים מתקופת הרנסאנס.
* נוסטרדמוס נתן עצות לגבי אמצעי מניעה נגד המגפה, כגון פינוי גופות נגועות, נשימת אוויר צח ושתיית מים נקיים. בנוסף, המליץ לא להקיז את דם החולה.
* ג'ון פאוליטיוס היה רופא המגפה הראשון של אדינבורו, אך הוא מת ביוני 1645, שבועות בלבד לאחר תחילת העבודה. המשיך אותו ג'ורג' ריי.

## קישורים חיצוניים

## הערות שוליים

קטגוריה:המוות השחור
קטגוריה:כלכלה, חברה ותרבות בימי הביניים
קטגוריה:מקצועות עבר
יוסף בן וואליד

הרב **יוסף בן וואליד** (סביב ה'תק"ץ, 1830 - ב' תמוז ה'תרס"ו, 1906) היה פוסק הלכה בולט ודיין לא רשמי בעיר אוראן שבאלג'יריה בסוף המאה ה-19 ובתחילת המאה ה-20.

## קורות חייו
נולד בתטואן לאביו רבי יצחק, רבה של העיר. נשא את ריקא בת רבי ברוך לעסרי, אך לא זכה לילדים. למד אצל אביו רבי יצחק ואצל רבו הרב שמואל ברג'ילון. בשנת ה'תר"ל, לאחר מות אביו הרב יצחק, נדד לעיר אוראן. למד בישיבת 'וזאת ליהודה' שנתמכה על ידי הגביר הרב יהודה חסאן. החל משנת ה'תר"ס, למד שם חברותא יחד עם הרב דוד הכהן סקלי. סירב להתפרנס מהרבנות, ולפרנסתו עבד כסוחר. עם זאת, השתתף תדיר בדיוני ההלכה שהתקיימו בין דייני העיר. בין הרבנים שהתכתב עמהם, יש למנות את הרב חיים בלייח רבה של תלמסאן, הרב אברהם אנקווה רבה של אלמעסכר, והרב מרדכי בן ג'ו רבה של טנג'יר.

## חיבורו
בלימודו כתב חידושים על התנ"ך, על התלמוד, ופסקי הלכה העוסקים בארבעת חלקי השולחן ערוך. מכתביו עולה, שהחל לכתוב את חידושיו משנת ה'תר"י לכל הפחות. לאחר פטירתו בשנת ה'תרס"ו, שלחה אשתו מרת ריקא, את כתבי בעלה לידי הרב יצחק אשכנזי, בכדי להוציאם לדפוס. רבי יצחק ריכז וסידר את כתביו לספר אחד וקרא שמו **<nowiki/>'שמו יוסף**'. הספר זכה להסכמות מרבני ארץ ישראל וצפון אפריקה. הספר נדפס במהדורה שנייה על ידי הרב שלמה דיין, ופעם שלישית במהדורה חלקית, על ידי איחוד יהודי טיטואן.

## קישורים חיצוניים
* 

## הערות שוליים

קטגוריה:יהודים אלג'יראים
קטגוריה:אוראן: רבנים
קטגוריה:ילידי 1830
קטגוריה:נפטרים ב-1906
פיגוע הירי ברפיח ים

**פיגוע הירי ברפיח ים** הוא פיגוע ירי שאירע ב-6 בנובמבר 2002 ביישוב רפיח ים שבדרום־מערב גוש קטיף על ידי מחבל פלסטיני תושב חאן יונס. בפיגוע נרצחו עמוס סעדה בן 52 ואסף צפירה בן 18. הפיגוע התרחש בעיצומה של האינתיפאדה השנייה.

## הפיגוע
ב-6 בנובמבר 2002, מוחמד עאשור בריס, בן 25 מחאן יונס, שהועסק כפועל בחממות חקלאיות בסמיכות ליישוב רפיח ים בדרום גוש קטיף, פתח באש לעבר אסף צפירה בן ה-18 מבדולח באזור החממות השייכות למשפחתו, ורצח אותו. לאחר מכן חדר ליישוב רפיח ים, נכנס למתפרה במקום וירה בעמוס סעדה בן 52 ורצח גם אותו. בפיגוע נפצע ישראלי נוסף. המחבל נהרג על ידי רכז הביטחון של היישוב רפיח ים.

## אחרי הפיגוע
ארגון גדודי עז א-דין אל קסאם, הזרוע הצבאית של ארגון הטרור חמאס, לקח אחריות על הפיגוע.

## קישורים חיצוניים
* 
* 
* 

## הערות שוליים

רפיח ים
קטגוריה:טרור פלסטיני
רפיח ים
רפיח ים
רפיח ים
רפיח ים
דיוויזיית השריון ה-79 (בריטניה)

**דיוויזיית השריון ה-79** הייתה דיוויזיית שריון מיוחדת של הצבא הבריטי שהוקמה במהלך מלחמת העולם השנייה. הדיוויזיה הוקמה כחלק מההכנות לפלישה לנורמנדי ב-6 ביוני 1944, יום ה-D.

גנרל פרסי הוברט פיקד על הדיוויזיה והיה אחראי על פיתוח כלי רכב משוריינים שהיוו פתרונות לבעיות הנחיתה האמפיבית על קו החוף הצרפתי המוגן; הטנקים הבלתי רגילים האלו שפיתח והפעיל היו ידועים בשם "הבדיחות של הוברט". הם כללו טנקים שצפו, יכלו לפנות מוקשים, להרוס הגנות, לשאת ולהניח גשרים וכבישים. השימוש המעשי בטנקים מיוחדים אלו נעשה במהלך הנחיתות בחופים. כלי הרכב שלה פוזרו כיחידות קטנות על פני הדיוויזיות שהשתתפו בנחיתות ובפעולות הבאות. הדיוויזיה נשארה בפעולה במהלך המערכה בצפון-מערב אירופה, והעניקה תמיכה מיוחדת במהלך הקרבות לקבוצת הארמיות ה-21 ומדי פעם ליחידות אמריקאיות מחוץ לקבוצת הארמיות ה-21. לאחר מכן היו להם שימוש משמעותי במהלך חציית הריין.

## היסטוריה
ממוזער| בריגדיר NW Duncan מהחטיבה המשוריינת ה-30 צופה בהתקפה על קאן ליד מכונית סקאוט ההאמבר שלו מחוץ לבוויל, 8 ביולי 1944.
הדיוויזיה הוקמה כיחידה משוריינת סטנדרטית ששירתה בבריטניה תחת פיקוד הצפון באוגוסט 1942. גנרל אלן ברוק, ראש המטה הכללי הקיסרי, שחזה את הצורך בכלי רכב משוריינים מיוחדים, הציע את הפיקוד על הדיוויזיה למייג'ור-גנרל פרסי הוברט באוקטובר 1942.

בתחילה כללה הדיוויזיה חי"ר, ארטילריה וכוח הנדסה, אך יחידת החי"ר, החטיבה ה-185, הוסרה בספטמבר 1942, גדודי הארטילריה שלה הוסרו כולם עד אפריל 1943 ויחידות ההנדסה שלה הוסרו עד נובמבר 1943.

הוברט נתן כיוון תקיף והטנקים המוזרים למראה שפיתח והפעיל היו ידועים בתור ה-Hobart's Funnies. הם כללו טנקים שצפו, יכלו לפנות מוקשים, להרוס הגנות, לשאת ולהניח גשרים וכבישים - כל דבר שיאפשר לכוח הפלישה לעלות לחוף ולפרוץ את ההגנות הגרמניות. הדיוויזיה נחתה בצרפת ביוני 1944. הדיוויזיה שימשה עוד במהלך הקרב על ברסט, קרב שפך הסכלדה (מבצע Infatuate), הקרב על משולש רור (מבצע בלקקוק), חציית הריין (מבצע ביזה) ומעבר האלבה. 

דיוויזיית השריון ה-79 פורקה ב-20 באוגוסט 1945. הוברט פיקד לאחר מכן על המפעל לפיתוח שריון מיוחד (SADE), שהוקם מגורמים של הדיוויזיה ה-79 יחד עם המרכז לאימון ופיתוח סער. 

## קישורים חיצוניים

## הערות שוליים

79
קטגוריה:יחידות שריון בריטיות
Twelve Carat Toothache

***Twelve Carat Toothache*** הוא אלבום האולפן הרביעי של הראפר האמריקאי פוסט מאלון. האלבום יצא לאור ב-3 ביוני 2022, על ידי חברות התקליטים ריפבליק ומרקורי רקורדס.

## רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## רצועות מאושרות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי פוסט מאלון
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי לואי בל
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי חברת מרקורי רקורדס
קטגוריה:אלבומי חברת ריפבליק רקורדס
מפת עיר

[ממוזער|250px|מפת העיר של [סטוונגר (נורווגיה)]]
**מפת עיר** היא מפה נושאית בקנה מידה גדול של עיר (או חלק מעיר) שנוצרת במטרה לאפשר למשתמשים בה התמצאות מהירה במרחב עירוני. הייצוג הגרפי של אובייקטים רבים במפת עיר בדרך כלל מפושטים מאוד, ולעיתים רבות מוצג רק ציור מופשט קטן לכל אתר בולט במפה.

בהתאם לקבוצת היעד שהולכת להשתמש במפה, מפת העיר תכלול לא רק מידע על רשת התחבורה הציבורית של העיר, אלא גם מידע חשוב אחר, כגון אתרים בולטים בעיר או מוסדות ציבור.

## תוכן ועיצוב
קנה המידה של מפת עיר הוא בדרך כלל בין 1:10,000 ל-1:25,000. אזורים צפופים במרכז העיר יצוירו בחלקם בקנה מידה גדול יותר, על מפת נפרדת עם פירוט רב יותר.

בנוסף למפות ליניאריות בקנה המידה הנכון, ישנן גם מפות בקנה מידה משתנה, למשל מפות בהן קנה המידה גדל בהדרגה כאשר מתקרבים למרכז העיר (צילום אווירי ושיטות פוטוגרמטריה).

אחד מסוגי המידע שנהוג לספק במפות עיר הוא מידע על רשת הרחובות, כולל שמות הרחובות (לעיתים קרובות מוצגים גם חלק ממספרי הבתים), וכמו גם מבנים, פארקים ונתיבי מים. מפות העיר בדרך כלל מכילות גם מקרא לסוגי המידע שמופיעים במפה. לעיתים רבות נהוג לשלב במפות עיר מידע על מקומות חשובים כגון מבני מינהל, מוסדות תרבות, אטרקציות תיירות וכו' בעזרת פיקטוגרמות. ישנן גם מפות עיר המכילות מידע על מתקני תחבורה ציבורית.

## גלריית תמונות
 
Clay_tablet_containing_plan_of_Nippur_(Hilprecht_EBL_1903).jpg|לוח חרס עם מפת העיר הבבלית ניפור, סביבות 1400 לפנה"ס
Nuremberg_chronicles_f_243v_f_Basilea.jpg|מפת העיר בזל שבשווייץ, 1490 
Map_of_Istanbul,_Hunername-I.png|מפה של איסטנבול, 1523
Antwerp,_Belgium,_Braun_and_Hogenberg,_1572-79.jpg|מפת אנטוורפן, 1572 (גאורג בראון ופרנס הוגנברג)
Nolli map1.jpg|מפת נולי של העיר רומא, 1748
Stadtplan1895.png|קטע ממפת ברלין, 1895


## ראו גם
* קרטוגרפיה

## קישורים חיצוניים

עיר
ג'ימי עבדו

**נג'ים "ג'ימי" עבדו** (בערבית: **نجيم "جيمي" عبدو**; נולד ב-13 ביולי 1984) הוא כדורגלן עבר קומורי ששיחק בעמדת הקשר.

## קריירת מועדונים
עבדו נולד במרטיג שבצרפת להורים שהיגרו מקומורו. הוא התחיל לשחק כדורגל בקבוצת הילדים של מועדון הכדורגל המקומי ושיחק בכל קבוצות הגיל של המועדון, עד שבגיל 18 הצטרף לקבוצה הבוגרת.

ב-25 ביולי 2003 חתם בסדאן מהליגה הצרפתית השנייה. ב-6 בדצמבר ערך את הופעת הבכורה שלו בקבוצה בתיקו 0-0 נגד גרנובל. בעונת  הפך לשחקן הרכב בקבוצה וב-12 בנובמבר 2004 הבקיע את שער הבכורה שלו בקבוצה בניצחון 0-2 נגד מונפלייה. במהלך עונת  נפצע ונעדר מרוב משחקי הקבוצה. ב-18 בנובמבר 2006 חזר למגרשים בהפסד 1-0 לאולימפיק ליון, בו גם כבש שער עצמי.

בקיץ  חתם בפלימות' ארגייל מהפוטבול ליג צ'מפיונשיפ. ב-25 באוגוסט ערך את הופעת הבכורה שלו בקבוצה בהפסד 3-2 לבארנסלי. ב-1 בדצמבר 2007 הבקיע את שערו הראשון בקבוצה בניצחון 0-3 נגד סקונת'ורפ יונייטד.

ב-3 ביולי 2008 חתם במילוול מהפוטבול ליג הראשונה. הוא ערך את הופעת הבכורה שלו בקבוצה בהפסד 4-3 לאולדהאם אתלטיק. ב-11 באוקטובר 2008 עבדו הבקיע את השער הראשון שלו במילוול, בניצחון 1-3 נגד טרנמיר רוברס. שבוע לאחר מכן, הורחק בניצחון 0-1 נגד הרפורד יונייטד. ב-14 במאי 2009 הבקיע בחצי גמר פלייאוף העלייה לפוטבול ליג נגד לידס יונייטד. בתחילת עונת  האריך את חוזהו בקבוצה עד שנת . בעונת  נבחר לכדורגלן העונה של המועדון על ידי האוהדים.

ב-15 ביולי 2017, עבדו הושאל ל-AFC וימבלדון. ב-5 באוגוסט 2017 עבדו ערך את הופעת הבכורה שלו בקבוצה בתיקו 1–1 ב-סקאנת'רופ יונייטד וכבש את שער הבכורה שלו באותו משחק.

בסיום העונה, שוחרר ממילוול וחזר למרטיג.

## קריירה בינלאומית
עבדו נולד בצרפת להורים שהיגרו מקומורו ולכן היה זכרי לייצג את שני הלאומית. ב-9 באוקטובר 2010 ערך את הופעת הבכורה שלו בנבחרת קומורו בהפסד 1-0 ל. כעבור מספר חודשים, עבדו נעדר מסגל הנבחרת ובשנת  זומן לסגל הנבחרת מחדש. במרץ  שימש לראשונה כקפטן הנבחרת.

עבדו השתתף עם הנבחרת בגביע אפריקה לאומות 2021.

## תארים
; מילוול
*פלייאוף העלייה לפוטבול ליג הראשונה: , 

## קישורים חיצוניים

קטגוריה:כדורגלנים קומורים
קטגוריה:כדורגלנים צרפתים
קטגוריה:קשרי כדורגל קומורים
קטגוריה:קשרי כדורגל צרפתים
קטגוריה:כדורגלני מרטיג
קטגוריה:כדורגלני סדאן
קטגוריה:כדורגלני פלימות' ארגייל
קטגוריה:כדורגלני מילוול
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:צרפתים שנולדו ב-1984
קטגוריה:קומורים שנולדו ב-1984
השורד

**השורד** (באנגלית: **The Survivor**) הוא סרט דרמה ביוגרפי אמריקאי משנת 2021, בבימויו של בארי לוינסון על פי תסריט מאת ג'סטין ג'ואל גילמר. בסרט מככב בן פוסטר, שמגלם את דמותו של הארי האפט, ניצול אושוויץ, שנאלץ להתאגרף מול אסירים אחרים במטרה לשרוד. לצדו של פוסטר מככבים ויקי קרייפס, בילי מגנוסן, פיטר סארסגארד, ג'ון לגוויזאמו ודני דה ויטו.

הסרט עלה לאקרנים לראשונה במהלך פסטיבל הסרטים הבינלאומי בטורונטו בספטמבר 2021. בישראל, הסרט עלה לאקרנים ב-28 באפריל 2022.

## תקציר העלילה
הסרט מתאר את סיפורו של הארי האפט (בן פוסטר), מתאגרף יהודי, שהתאגרף במהלך שהותו במחנה ההשמדה אושוויץ במטרה לשרוד. לאחר המלחמה מהגר האפט עם אחיו פרץ לארצות הברית. בניו יורק הוא מנסה לארגן קרב נגד רוקי מרציאנו, וזאת כדי למצוא את לאה, אהבת חייו מלפני המלחמה (דר זוזובסקי).

## צוות השחקנים והדמויות
* בן פוסטר – **[[הארי האפט]]**
* ויקי קרייפס – **מרים וופסוניקר**
* בילי מגנוסן – **דיטריך שניידר**
* פיטר סארסגארד – **אמורי אנדרסון**
* ג'ון לגוויזאמו – **פפה**
* דני דה ויטו – **צ'ארלי גולדמן**
* דר זוזובסקי – **לאה קרישינסקי**
* סארו אמרזה – **פרז האפט**
* קינגסטון ורנס – **אלן האפט**
* סופי נאפ – **הלן האפט**
* ביורן פרייברג – שופט
* פבלו רייבול – **בלינקי פאלרמו**

## הפקה
בנובמבר 2018, נמסר לראשונה כי בן פוסטר לוהק לצוות השחקנים של הסרט, שאותו התעתדו לביים הבמאי בארי לוינסון, על פי תסריט מאת ג'סטין ג'ואל גילמר, ולהפיק מתי לשם, אהרון ל. גילברט, ג'ייסון סוסנוף, לוינסון וסקוט פארדו. במרץ 2019, נמסר כי לצוות השחקנים לוהקו בילי מגנוסן, דני דה ויטו, ויקי קרייפס, פיטר סארסגארד, דר זוזובסקי וג'ון לגוויזאמו. בהמשך אף נמסר כי על הלחנת המוזיקה עבור הסרט יהיה אמון המלחין הנס צימר. צילומי הסרט החלו בפברואר 2019.

## הפצה
הסרט עלה לאקרנים לראשונה במהלך פסטיבל הסרטים הבינלאומי בטורונטו בספטמבר 2021. באוקטובר 2021, נמסר כי חברת "HBO Films" רכשה את זכויות הפצת הסרט. בנוסף, הסרט עתיד לעלות לשירות "HBO Max".

## קישורים חיצוניים

#### ביקורות
* 
* 
* 
* 

## הערות שוליים

קטגוריה:אושוויץ בתרבות
קטגוריה:סרטי 2021
קטגוריה:סרטי בארי לוינסון
קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים ביוגרפיים אמריקאיים
קטגוריה:סרטים המבוססים על סיפור אמיתי
קטגוריה:סרטים על השואה
קטגוריה:סרטים עם מוזיקה מאת הנס צימר
פסגת האריס (ארץ גרהאם)

**פסגת האריס** (באנגלית: **Harris Peak**) היא פסגה המתנשאת מעל בסיסו של חצי האי רקלוס בחוף המערבי של ארץ גרהאם שבאנטארקטיקה.

גובה של הפסגה 1,005 מטרים מעל פני הים.

## היסטוריה
### גילוי ומיפוי הפסגה

הפסגה מופתה לראשונה על ידי סקר שטחי חסות איי פוקלנד (FIDS), בהתבסס על תצלומי אוויר שצולמו על ידי האנטיג אירוסרוויירס בעונת המחקר (הקיץ האנטארקטי) שבין השנים 1956–1957.

### מקור השם

שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.

הפסגה נקראת על שם לזלי האריס (Leslie Harris), שעבד בסקר שטחי חסות איי פוקלנד כנגר, וכן היה עוזר כללי בתחנת המחקר האי דנקו התחנה בשנת 1956, והשתתף במסעות הסיור ומחקר שיצאו מהתחנה וחקרו את סביבתה וכן יצאו מבקתת נקודת פורטל הסמוכה.

האריס
האריס
אנג'ל אלון

**אנג'ל אלון** (נולדה בשנת 1950) היא פעילה חברתית ישראלית, ששימשה אם אומנת ל-217 ילדים, בהם ילדים בעלי צרכים מיוחדים שננטשו. השיאה משואה ביום העצמאות ה-74 למדינת ישראל.

## ביוגרפיה
אלון נולדה בשנת 1950 במרוקו. לדוד ורחל ז'אנו. אחת מתשעה אחים ואחיות. עלתה ממרוקו בגיל 11 ונקלטה במעברה ברחוב מילרוד באשקלון.
בגיל 18 נישאה לשלמה והשניים עברו לגור בנתיבות.

הרעיון להפוך למשפחת אומנה עלה בשיחה מקרית שערכה עם חברה, היא התקבלה למערכת הקלט והצטרפה בהמשך למכון סאמיט. במשך עשור שימשה יחד עם בעלה כמשפחת אומנה, ואחר כך גם הפכה לאומנת חירום.

במשך יותר מ-30 שנים, פתחה את ביתה וטיפלה ב-217 תינוקות וילדי אומנה במצבי סיכון, ביניהם תינוקות שננטשו בבתי חולים, ילדים שחוו הזנחה, ילדים עם מוגבלויות קשות, ותינוקות שנולדו עם תסמונת גמילה (להורים מכורים לסמים). אלון טיפלה בילדים עד שנמצאה עבורם מסגרת מתאימה כגון אומנה, אימוץ או חזרה לבית ההורים הביולוגיים.

ב-2004 קיבלה מעיריית נתיבות את "אות יקירת העיר". בתחום התנדבות בקהילה.

ב-2021 קיבלה יחד עם בעלה שלמה אות מפעל חיים מנשיא המדינה ראובן ריבלין. על עשייתם למען ילדי האומנה.

בשנת 2022, נבחרה להשיא משואה בטקס הדלקת המשואות ביום העצמאות ה-74 למדינת ישראל. הנימוק כפי שנמסר על ידי שר התרבות חילי טרופר בשם הוועדה הוא "אנג'ל אלון היא סמל לנדיבות ולרגישות חברתית יוצאת דופן. 217 תינוקות וילדי אומנה זכו בזכותה לבית חם ולחיבוק אוהב. בלבה הגדול היא עטפה אותם ומעניקה לכולנו צוהר להבנה מהי אהבת אדם".

## חיים אישיים
אחיה הוא כדורגלן העבר מוריס ז'אנו.
היא נשואה לשלמה ואם לשמונה ילדים. מתגוררת בנתיבות.

## קישורים חיצוניים
* 
* 
*  יהודית גריסרו, אנג'ל אלון שטיפלה ב-217 תינוקות וילדי אומנה במצבי חירום נבחרה להשיא משואה בטקס המשואות • היא סיפרה: "עשיתי 21 בריתות בשנים האלה, היה לי כיף", באתר רדיו ללא הפסקה, 24 באפריל 2022
* 

## הערות שוליים

קטגוריה:פעילים חברתיים ישראלים
קטגוריה:משיאי משואה ביום העצמאות: 2022
קטגוריה:יקירי נתיבות
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ישראל: רווחת הילד
קטגוריה:ישראליות שנולדו ב-1974
קטגוריה:ישראלים שנולדו ב-1974
וסטה (עיר)

**וסטה** (בהונגרית: **Vésztő**) היא עיר בנפת סגהאלום שבמחוז בקש בדרום מזרח הונגריה. עד לשואה הייתה בה קהילה יהודית.

כמו יישובים רבים באירופה גם בוסטה מספר התושבים נמצא בירידה. כך, בשנת 1990 חיו ביישוב 7,820 תושבים ובשנת 2023 רק 6,207 תושבים.

וסטה הפכה לעיר רשמית ב-1 ביולי 2001.

## יהודי וסטה
יהודים התיישבו בוסטה במחצית השנייה של המאה ה-19, רובם עסקו במסחר. הקהילה הקימה חברה קדישא, אגודת נשים ובית ספר. בית הכנסת נבנה ב-1932. במקום קיים בית קברות יהודי.

בתקופה שבין שתי מלחמות העולם הייתה פעילות ציונית במקום, בעיקר של תנועת "המזרחי", בהשפעתה ובהנהגתה של הסופרת אידה לאנג .

"החוקים היהודיים" של ממשלת הונגריה שהיפלו לרעה את היהודים בתחומי הכלכלה והתרבות, לא התקבלו בוסטה וזאת לאחר התערבותו של כהן הדת הפרוטסטנטי המקומי. באופן כללי, תושבי העיירה הנוצרים התנגדו לאנטישמיות והחרימו את פעולותיה של המפלגה הפאשיסטית ההונגרית.

ובכל זאת, במאי 1944, אחרי כניסת הצבא הגרמני להונגריה, רוכזו היהודים בשני בתים במרכז העיירה, שהוכרזו כגטו. כמה יהודים הועסקו בעבודות חקלאיות בחווה סמוכה. ב-21 ביוני הועברו כל יהודי וסטה לגטו סולנוק, שם גם נרצחה הסופרת אידה לאנג. מסולנוק שולחו למחנה ההשמדה אושוויץ וכמה משפחות נשלחו למחנות עבודת כפייה באוסטריה.

אחרי המלחמה חזרו לעיירה כ-30 יהודים שניצלו, בעיקר מבין אלה ששולחו לאוסטריה. הם ניסו לשקם את הקהילה אך אחרי המרד האנטי-סובייטי בשנת 1956 עזבו היהודים סופית את וסטה.

בדף הקהילה של וסטה נכתב כי בשנת 1944 יש בקהילה 113 חברים ואין רב לקהילה.

## לקריאה נוספת
* וסטה בפנקס הקהילות הונגריה

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
לילה לבן (סרט)

**לילה לבן** הוא סרט קולנוע ישראלי משנת 1995 בבימויו של ארנון צדוק, עם שלום שמואלוב ושרון אלכסנדר בתפקידים הראשיים.

התסריט מבוסס על ספרו האוטוביוגרפי של שלמה כפיר "צ'ארלי כבר נקי" (1993) ומתאר את החיים הקשים והאלימים בכלא אבל גם את קשר החברות הנוצר בין שני האסירים שגדלו בסביבות חברתיות שונות.

הסרט זכה בפרס השופטים הצעירים לסרט הזר בפסטיבל הקולנוע בקאן, והיה מועמד לפרס סוס הברונזה בפסטיבל הסרטים הבינלאומי בסטוקהולם.

אבי הררי שהיה בזמן ההסרטה מפקד בית הסוהר איילון ברמלה משחק בתפקיד עצמו.

הסרט צולם ברובו בשחור-לבן ורק הסיום האופטימי צולם בצבע.

העלילה מתרחשת בשנת 1986 בבית סוהר במרכז הארץ. המקום מוצף בסמים ו"חיסולי חשבונות" בין האסירים.

## תקציר העלילה
יונתן (עידן אלתרמן) הוא אסיר שמגיע בפעם הראשונה לבית הכלא ומתקבל על ידי האסיר הוותיק והחזק דודא (ארנון צדוק) שבמקבל אותו בנועם ובמתק שפתיים, נותן לו סבון להתרחץ וארוחה טובה שבסופה הוא כופה עליו יחסי מין. צעקתו של יונתן נבלעת ברעש בבית הכלא. עם הזמן הוא הופך לעבד מין כנוע של דודא. לבסוף הוא משתתף בחיסולו.

לתא אחר מגיע שלמה (שרון אלכסנדר), גם הוא אינו עבריין מועד. הוא נשפט למאסר בפעם הראשונה על תקיפת אשתו. שלמה הוא בחור משכיל המנגן מוזיקה קלאסית באקורדיון שלו. הוא נפגש עם מפקד החדר צ'ארלי (שלום שמואלוב), עבריין ותיק שנשפט על עבירות סמים, תקיפת אשתו והטרדה מינית של בתו.

שלמה משכנע את צ'ארלי להיגמל מסמים. הוא מתלווה אליו לפגיעה עם אשתו ניצה (גילי בן אוזיליו) אבל היא אומרת לצ'ארלי כי אינה מאמינה לו וכי נמאס לה ממנו והיא לא תגיע לביקורים ולא תספק לו סמים.

קמ"ן הכלא (שמיל בן ארי) תומך בתהליך הגמילה ומבטיח להעביר אותם לאגף נ"ס (נקי מסמים) אף על פי שלצ'ארלי נרשמה "מעידה" אחת בתהליך הגמילה.

קצינת המבחן רוז (לאורה רבלין) מתייחסת לצ'ארלי ושלמה בקרירות ובזלזול.

שלמה ממשיך להשגיח על צ'ארלי בתהליך הגמילה ותומך בו ברגעי ה"קריזה" הקשים.

מתקיימת ישיבה "טעונה" בחדרו של מפקד הכלא (אבי הררי) בקשר להחלטה להעביר את שלמה וצ'ארלי לאגף נ"ס. הקמ"ן תומך בהצעה, קצינת המבחן לא מביעה דעה ואילו הקב"ט דנינו (ששי סעד) מתנגד בתוקף להעברה ומדגיש כי צ'ארלי הוא עבריין ונרקומן מועד.

המפקד מחליט להחליף את הקב"ט ולהעביר את השניים לאגף נ"ס.

מכאן הסרט בצבע. כעבור שנתיים משתחרר צ'ארלי, אשתו ניצה ובתו מגיעות לקבלו. הוא מתחבק עם ניצה אבל הבת (עינת ויצמן) מסרבת לחיבוק. שלמה משתחרר לאחר ניכוי שליש מתקופת מאסרו. כעבור 9 שנים צ'ארלי עדין נקי מסמים.

## צוות השחקנים

## קישורים חיצוניים

*הפגישה הטראומטית בין דודא (ארנון צדוק) ליונתן (עידן אלתרמן), באתר יוטיוב

קטגוריה:סרטי 1995

קטגוריה:סרטים בעברית
קטגוריה:סרטי שחור-לבן ישראליים
קטגוריה:סרטי בית סוהר
קטגוריה:סרטי דרמה ישראליים
קטגוריה:סרטים ישראליים משנת 1995
קטגוריה:סרטי ארנון צדוק
משה הכהן נהר

ממוזער|שער החיבור "כסא דברכתא", לר' משה הכהן נהר, שנדפס יחד עם מהדורת "קריית ספר", איזמיר תרכ"ג (1863).
**הרב משה הכהן נהר**, המכונה אבא (תקפ"ה, 1825 בערך - כ"ב בתמוז תרנ"ד, 26 ביולי 1894), היה רב באזמיר, בטבריה ובצפת ורבה של תירייא (Tire) הסמוכה לאזמיר. מחבר ספר **כסא דברכתא**.

## תולדותיו
נולד באזמיר, לרבי דניאל הכהן נהר, מחבר ספר יד הנהר, ולקדן חנולה, בתו של ר' רחמים אריה אברהם הכהן ארייאש. נישא לג'וייא, בתו של רבי אברהם פאלאג'י, שמזכיר אותו רבות בספריו ומכנהו "חתני החכם השלם והכולל נז"י [=נעים זמירות ישראל] כמה"ר משה הכהן נהר". רבי חיים פאלאג'י, מזכירו בספריו ומשבח אותו מאד:.

שימש כרב של הכפר בורון אבאד הסמוך לאיזמיר, משם שלח רבי משה שאלות לרבי חיים פלאג'י. לאחר מכן כיהן כרבה של תירייא הסמוכה לאזמיר. עלה לארץ ישראל והתיישב בטבריה. דן עם חכמי דורו, וביניהם רבי משה בארקי, ורבי חיים בנימין פונטרימולי בספרו פתח הדביר שכותב לרב משה . הוציא לאור את ספר קרית ספר לרבי מנחם המאירי בשתי מהדורות עם הקדמה ממנו.

בתר"י עזב את טבריה ועבר לגור בצפת. שב לאיזמיר ושם נפטר בכ"ב בתמוז התרנ"ד (1894). רבי יוסף פלאג'י ספד לו.

נהג לחתום 'אמנ"ה', ראשי תיבות "אבא משה נהר הכהן".

### צאצאיו
בתו שרה נישאה לרב ישמעאל הכהן, רבה של צפת. בתו רבקה נישאה לאליהו בן מאיר הכהן ובנם היה דוד רחמים הכהן, שנפטר בה' בטבת תרמ"ד בימי אביו וסבו בעודו מאורס אך טרם נישא. בת אחרת (ששמה לא נודע) נישאה לרב שמואל ממן מטבריה.

## ספרו
**קונטרס כסא דברכתא** (בתוך ' ספר' אזמיר תרכ"ג) - ט"ז סימנים: שו"ת ובירורי הלכה בענייני מידות, שעורים וספק ברכות וכן קונטרס בנושא כתיבת סת"ם. אותו הדפיס יחד עם ספר קרית ספר לרבי מנחם המאירי. כתב גם את ההקדמה לספר יד הנהר לאביו, רבי דניאל.

## אילן יוחסין

## הערות שוליים

קטגוריה:איזמיר: רבנים
קטגוריה:צפת: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1825
קטגוריה:ארץ-ישראלים שנפטרו ב-1894
No Quiero Saber (שיר של סלינה)

**No Quiero Saber** (בעברית: **אני לא רוצה לדעת**) הוא שיר של הזמרת המקסיקנית-אמריקאית סלינה אשר יצא ב-20 ביוני 1996 על ידי חברת EMI לטין. השיר הופיע לראשונה באלבומה השני *[[Ven Conmigo]]* ולאחר מכן הוא יצא כסינגל מתוך האלבום *[[Voces Unidas]]* ואף גם הופיע באלבום *[[Siempre Selena]]* בגרסת הרמיקס שלו ובאלבום *[[Enamorada de Ti]]* בגרסה אקוסטית שלו. השיר נכתב והופק על ידי אחיה א.ב. קינטנייה ופיט אסטודילו אשר היה זמר ליווי בסלינה ולוס דינוס.

השיר זכה לביקורות חיוביות על ידי מבקרי המוזיקה. עיתון *Deseret News* כינה את השיר כ"אחד מהשירים הטובים ביותר של סלינה". השיר זכה בפרס "שיר הקרוסאובר של השנה" ב"טקס פרסי הטחאנו" ואף הגיע למקום השישי במצעד השירים הלטיניים של בילבורד.

## הצלחה מסחרית
השיר הופיע לראשונה במקום ה-35 במצעד השירים הלטינים של בילבורד בתאריך ה-11 במאי 1996. ב-22 במאי הוא כבר טיפס למקום ה-6 במצעד. במצעד שירי הפופ הלטיניים, מצעד אשר מראה את שירי הפופ הלטיניים שהאזינו להם הכי הרבה השבוע ברדיו האמריקאי השיר הופיע לראשונה במקום ה-12 והגיע בשיאו למקום ה-10 לאחר 4 שבועות. במצעד האיירפליי המקסיקני הלטיני האזורי, מצעד אשר מראה את השירים המקסיקניים האזוריים שקיבלו הכי הרבה האזנות ברדיו האמריקאי באותו שבוע השיר הגיע לראשונה למקום ה-20 ושבוע שלאחר מכן הוא הגיע למיקום השיא שלו, 15.

## מיקומי שיא

## קישורים חיצוניים

## הערות שוליים

קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי פיט אסטודילו
קטגוריה:שירים שהופקו על ידי א.ב. קינטנייה
קטגוריה:סינגלים בהוצאת EMI לטין